L 276/16
9.
MT
Il-Ġurnal Uffiċjali tal-Unjoni Ewropea
26.10.2022
Id-drittijiet tal-osservaturi għandhom jinkludu:
(a) aċċess u użu sħiħ għall-faċilitajiet u għat-tagħmir kollu tal-bastiment li l-osservatur jista’ jiddetermina li huma meħtieġa biex iwettaq id-dmirijiet tiegħu, inkluż aċċess sħiħ għall-pont, għall-ħut abbord, u għaż-żoni li jistgħu jintużaw għażżamma, għall-ipproċessar, għall-użin jew għall-ħżin tal-ħut; (b) aċċess sħiħ għar-rekords tal-bastiment inkluż għar-reġistri u għad-dokumentazzjoni tiegħu bil-għan li r-reġistri jiġu spezzjonati u kkupjati, aċċess raġonevoli għat-tagħmir tan-navigazzjoni, għaċ-ċarts u għar-radji u għal informazzjoni oħra relatata mas-sajd; (c) fuq talba, aċċess għal u użu tat-tagħmir ta’ komunikazzjoni u għall-ekwipaġġ għad-dħul, għat-trażmissjoni u għarriċeviment ta’ data jew ta’ informazzjoni relatata max-xogħol; (d) aċċess għal kwalunkwe tagħmir addizzjonali preżenti abbord sabiex jiġi ffaċilitat ix-xogħol tal-osservatur waqt li jkun abbord il-bastiment, bħal binokulari b’potenza qawwija, mezzi elettroniċi ta’ komunikazzjoni, eċċ.; (e) aċċess għall-gverta waqt li x-xbieki jew il-lettijiet ikunu qed jinġibdu lura u għall-kampjuni (ħajjin jew mejtin) sabiex jiġbru u jneħħu kampjuni; (f) avviż ta’ mill-inqas kwarta qabel tibda l-proċedura ta’ tniżżil jew kalar tax-xbieki, sakemm l-osservatur speċifikament jitlob biex ma jiġix notifikat; (g) aċċess għall-ikel, għall-akkomodazzjoni, għall-faċilitajiet mediċi u għall-faċilitajiet sanitarji ta’ standard raġonevoli ekwivalenti għal dawk normalment disponibbli għal uffiċjal abbord il-bastiment; (h) il-provvista ta’ spazju adegwat fuq il-pont jew f’żona oħra ddeżinjata għal xogħol klerikali u spazju adegwat fuq il-gverta għal dmirijiet ta’ osservazzjoni; (i) il-libertà li jwettqu d-dmirijiet tagħhom mingħajr ma jiġu attakkati, ostakolati, reżistiti, imdewma, intimidati jew imfixkla waqt il-qadi ta’ dmirijiethom.
10.
L-obbligi tal-osservaturi huma dawn li ġejjin:
(a) ikunu kapaċi jwettqu d-dmirijiet stabbiliti minn dan ir-Regolament u mis-CMMs applikabbli; (b) jaċċettaw u josservaw ir-regoli u l-proċeduri ta’ kunfidenzjalità miftiehma fir-rigward tal-operazzjonijiet ta’ sajd talbastimenti u tas-sidien tal-bastimenti; (c) iżommu l-indipendenza u l-imparzjalità f’kull ħin waqt il-qadi ta’ dmirijiethom fl-ambitu tal-ROP; (d) josservaw il-protokolli tal-ROP għall-osservaturi tal-ROP abbord bastiment; (e) josservaw il-liġijiet u r-regolamenti tal-parti kontraenti u l-parti mhux kontraenti li tikkoopera, kif definit millKonvenzjoni, li jeżerċitaw ġuriżdizzjoni fuq il-bastiment; (f)
jirrispettaw il-ġerarkija u r-regoli ġenerali ta’ mġiba li japplikaw għall-ekwipaġġ kollu tal-bastiment;
(g) iwettqu d-dmirijiet tagħhom b’mod li ma jfixkilx bla bżonn l-operazzjonijiet legali tal-bastiment, b’kunsiderazzjoni xierqa għar-rekwiżiti operazzjonali tal-bastiment, u jikkomunikaw regolarment mal-kaptan tal-bastiment għal dak il-għan; (h) ikunu familjari mal-proċeduri ta’ emerġenza abbord il-bastiment, inkluż il-post fejn jinsabu ċ-ċattri tas-salvataġġ, l-apparat tat-tifi tan-nar u l-kaxxi għall-ewwel għajnuna; (i)
jikkomunikaw b’mod regolari mal-kaptan tal-bastiment dwar kwistjonijiet u dmirijiet rilevanti tal-osservaturi;
(j)
josservaw it-tradizzjonijiet etniċi tal-ekwipaġġ u d-drawwiet tal-Istat tal-bandiera tal-bastiment;
(k) jaderixxu mal-kodiċi ta’ kondotta applikabbli għall-osservaturi; (l)
jiktbu rapporti minnufih u jibagħtuhom lill-Kummissjoni f’konformità mal-proċeduri adottati mid-WCPFC;
(m) ma jfixklux bla bżonn l-operazzjonijiet legali tal-bastiment fit-twettiq ta’ dmirijiethom b’kunsiderazzjoni xierqa tarrekwiżiti operazzjonali tal-bastiment u, sakemm ikun prattikabbli, jimminimizzaw tfixkil fl-operat tal-bastimenti li jistadu fiż-Żona tal-Konvenzjoni.
Artikolu 29 Drittijiet u obbligi tal-operaturi tal-bastimenti, il-kaptani u l-ekwipaġġi 1.
Id-drittijiet tal-operaturi u tal-kaptani tal-bastimenti għandhom jinkludu:
(a) perjodu raġonevoli ta’ notifika minn qabel tat-tqegħid ta’ osservatur tal-ROP;